อยากทราบว่าอาการปวดหัวตรงท้าย ปวดแบบตุ้บๆรามมาถึงหูเลย ปวดหูมาก สาเหตุเกิดจากอะไรคะเป็นมา2วันแล้ว
สวัสดีค่ะ อาการปวดศีรษะตรงบริเวณท้ายทอย ปวดตุ๊บๆมาจนถึงหูนั้น อาจมีสาเหตุมาจาก การปวดหัวจากการใช้งาน โดยเป็นการปวดกล้ามเนื้อรอบๆบริเวณศีรษะ เช่นปวดรอบเบ้าตา ปวดตรงท้ายทอยด้วยได้ สาเหตุอื่นๆเช่น ปวดหัวไมเกรน เป็นอาการปวดหัวที่เกิดจากการทำงานของสารสื่อประสาทที่ผิดปกติ มักเกิดในผู้หญิงอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย หรือปวดหัวจากภาวะในสมอง เช่น มีเนื้องอกในสมอง มีเลือดออกในสมอง มักมีความผิดปกติของระบบประสาทอื่นๆด้วยเช่น แขนขาอ่อนแรง อาเจียนพุ่ง หน้าเบี้ยว ปากเบี้ยว หมดสติจากที่กล่าวมา หากปวดตุ๊บๆนั้น นึกถึงภาวะปวดหัวจากการใช้งานมากที่สุด แนะนำการพักผ่อนให้เพียงพอ งดการเกร็งกล้ามเนื้อบริเวณศีรษะและลำคอนานๆ กินยาแก้ปวดเพื่อบรรเทาอาการได้ควรไปพบแพทย์หากมีอาการคล้ายปวดจากภาวะในสมองดังกล่าวไป หรืออาการปวดเป็นมากขึ้นเรื่อยๆ พักแล้วไม่ทุเลา ปวดจนทำให้นอนหรือใช้ชีวิตประจำวันไม่ได้ตามปกติ